
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	11 martie 2008

	Nr.
	27/541



R A P O R T

asupra proiectului de Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 783 din 15 noiembrie 2007, cu dezbaterea pe fond în procedură obişnuită a proiectului de Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată.
La întocmirea prezentului raport Comisia a avut în vedere:

· avizul favorabil al Consiliului Legislativ
· avizul negativ al Consiliului Economic şi Social 
· avizul favorabil al Comisiei juridice, de disciplină şi imunităţi (nr.31/1235/27.11.2007)

· avizul favorabil al Comisiei pentru drepturile omului, culte şi problemele minorităţilor naţionale (nr.25/779/06.12.2007)

· avizul favorabil al Comisiei pentru egalitatea de şanse pentru femei şi bărbaţi (nr.37/511/05.12.2007)

· punctul de vedere favorabil al Guvernului (nr.2282/10.09.2007).

Proiectul de lege are ca obiect de reglementare îmbunătăţirea cadrului legal privind funcţionarea Consiliului Naţional al Persoanelor Vârstnice, la nivel central şi local, precum şi intensificarea colaborării organizaţiilor persoanelor vârstnice cu instituţiile administraţiei publice centrale şi locale.
Comisia propune Plenului Camerei Deputaţilor aprobarea proiectului de lege întrucât este necesară consolidarea rolului Consiliului Naţional al Persoanelor Vârstnice, organism autonom, consultativ, de interes public, care a fost instituit pentru întreţinerea dialogului social dintre persoanele vârstnice şi autorităţile publice, pentru protecţia drepturilor şi libertăţilor acestor persoane.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 26 februarie 2008 au participat, în conformitate cu prevederile art.55 din Regulamentul Camerei Deputaţilor, republicat:

· d-na Denisa Pătraşcu – Secretar de stat, Ministerul Muncii, Familiei şi Egalităţii de Şanse
· d-l Dumitru Călinoiu – director, Ministerul Muncii, Familiei şi Egalităţii de Şanse.
La lucrările comisiei au fost prezenţi 17 deputaţi, din totalul de 18 membri ai comisiei.

Raportul comisiei a fost adoptat cu 14 voturi pentru şi 2 abţineri.

Proiectul de lege a fost adoptat de Senat în şedinţa din 7 noiembrie 2007.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune admiterea cu modificări a proiectului de lege, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text act normativ de bază

(Legea nr.16/2000, republicată)
	Text Senat
	Text propus de Comisie

(autorul amendamentului)
	Motivare

	1
	__
	Titlul legii

Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată

	Lege pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice

Autor: Comisia pentru muncă şi protecţie socială 
	S-a eliminat termenul „republicată” pentru respectarea normelor de tehnică legislativă, întrucât datele privind modificarea, completarea sau republicarea se înscriu în articolul unic.


	2
	__
	Art.I. – Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată în Monitorul Oficial al României, Partea I, nr.191 din 20 martie 2007, se modifică şi se completează după cum urmează:


	Nemodificat 
	

	3
	Art.4, lit.d)

Art.4. - Consiliul Naţional al Persoanelor Vârstnice are, în principal, următoarele atribuţii:

............................................

d) elaborează, împreună cu instituţiile specializate, studii şi analize sociologice în domeniu;


	1. La articolul 4, litera d) va avea următorul cuprins:

„d) formulează teme de cercetare şi contractează elaborarea de studii sociologice privind viaţa persoanelor vârstnice cu instituţii şi unităţi specializate în domeniu, realizează analize proprii şi elaborează puncte de vedere referitoare la îmbunătăţirea nivelului de trai al persoanelor vârstnice;”


	Nemodificat 
	

	4
	Art.4, lit.g)

g) elaborează puncte de vedere la proiectele de acte normative care vizează persoanele vârstnice;


	__
	2. La articolul 4, litera g) se abrogă.

Autor: Comisia pentru muncă şi protecţie socială 
	Textul se regăseşte şi în cuprinsul lit.e) a aceluiaşi articol.

	5
	__
	2. La articolul 4, după litera h) se introduc trei litere noi, lit.j)-k), cu următorul cuprins:
„i) participă, în calitate de reprezentant al societăţii civile privind persoanele vârstnice, în grupuri de lucru, consilii şi comitete organizate la nivel naţional, local şi în cadrul ministerelor, al agenţiilor şi al instituţiilor asimilate acestora, alături de alţi parteneri  sociali şi guvernamentali, care analizează şi propun măsuri ce privesc îmbunăţirea nivelului de trai al persoanelor vârstnice;

j) informează preşedintele   României, pe primul-ministru, conducerile organelor administraţiei publice centrale cu atribuţii în domeniul protecţiei sociale, prefecţii şi primarii, cu aspecte ce privesc riscurile şi situaţia de criză în care se găsesc unele persoane vârstnice.

k) întreţine relaţii permanente de colaborare cu reprezentanţii mass-media, pentru informarea populaţiei cu privire la problematica persoanelor vârstnice.”

	Devine punct 3, nemodificat 
	Ca urmare a introducerii unui punct nou.

	6
	Art. 5. - Consiliul Naţional al Persoanelor Vârstnice are următoarea componenţă: 
a) preşedinţii consiliilor judeţene ale persoanelor vârstnice şi al municipiului Bucureşti; 

b) preşedinţii organizaţiilor centrale ale pensionarilor; 


c) câte un reprezentant al Ministerului Muncii, Solidarităţii Sociale şi Familiei, Ministerului Sănătăţii Publice, Ministerului Finanţelor Publice, Ministerului Administraţiei şi Internelor, Institutului Naţional de Statistică,  Autorităţii Naţionale pentru Persoanele cu Handicap, Casei Naţionale de Asigurări de Sănătate şi Casei Naţionale de Pensii şi Alte Drepturi de Asigurări Sociale, fiecare fiind desemnat de conducerea autorităţii publice respective. 


	3. La articolul 5, literele b) şi c) vor avea următorul cuprins:

„b) preşedinţii sau vicepreşedinţii organizaţiilor centrale reprezentative ale pensionarilor a căror stare de sănătate le permite să participe permanent la acţiunile stabilite; 
c) câte un reprezentant, la nivel de secretar de stat, al Ministerului Muncii, Familiei şi Egalităţii de Şanse, al Ministerului Sănătăţii Publice, al Ministerului Economiei şi Finanţelor, al Ministerului Internelor şi Reformei Administrative, al Ministerului Justiţiei, al Ministerului Culturii şi Cultelor, al Ministerului Educaţiei, Cercetării şi Tineretului, al Institutului Naţional de Statistică, al Casei Naţionale de Asigurări de Sănătate şi al Casei Naţionale de Pensii şi alte Drepturi de Asigurări Sociale, desemnat de conducerea autorităţii publice respective. 
	4. La articolul 5, literele a), b) şi c) se modifică şi vor avea următorul cuprins: 

„a) preşedinţii consiliilor judeţene ale persoanelor vârstnice şi ai sectoarelor  municipiului Bucureşti; 

b) preşedinţii sau vicepreşedinţii organizaţiilor centrale reprezentative ale pensionarilor a căror stare de sănătate le permite să participe permanent la acţiunile stabilite;

c) câte un reprezentant, la nivel de secretar de stat al Ministerului Muncii, Familiei şi Egalităţii de Şanse, al Ministerului Sănătăţii Publice, al Ministerului Economiei şi Finanţelor, al Ministerului Internelor şi Reformei Administrative, al Ministerului Culturii şi Cultelor, al Institutului Naţional de Statistică, al Autorităţii Naţionale pentru Persoanele cu Handicap, al Casei Naţionale de Asigurări de Sănătate şi al Casei Naţionale de Pensii şi Alte Drepturi de Asigurări Sociale, desemnat de conducerea autorităţii publice respective.”
Autor: Comisia pentru muncă şi protecţie socială 


	Pentru respectarea normelor de tehnică legislativă. 

Pentru corelare cu art.23 alin.(1).
Pentru operativitate în realizarea activităţilor, s-a eliminat Ministerul Justiţiei,   Ministerul Educaţiei, Cercetării şi Tineretului şi 
s-a adăugat Autoritatea Naţională  pentru Persoanele cu Handicap.


	7
	Art.6. - Preşedintele Consiliului Naţional al Persoanelor Vârstnice se desemnează de plen dintre membrii prevăzuţi la art.5 lit.a) şi b). 


	4. Articolul 6 va avea următorul cuprins:

„Art.6. – (1) Consiliul Naţional al Persoanelor Vârstnice are un preşedinte şi doi vicepreşedinţi.

(2) Preşedintele şi vicepreşedinţii Consiliului Naţional al Persoanelor Vârstnice se desemnează la 4 ani, dintre membrii prevăzuţi la art.5 lit.b), fără să existe posibilitatea reînnoirii mandatului pentru funcţiile de conducere.” 


	5. Articolul 6 se modifică şi va avea următorul cuprins:
„Art.6. – (1) Consiliul Naţional al Persoanelor Vârstnice are un preşedinte şi doi vicepreşedinţi.

(2) Preşedintele şi vicepreşedinţii Consiliului Naţional al Persoanelor Vârstnice se desemnează pe o perioadă de 4 ani, dintre membrii prevăzuţi la art.5 lit.b), fără posibilitatea reînnoirii mandatului de preşedinte, respectiv de vicepreşedinte.”
Autor: d-l deputat Gheorghe Barbu

	Pentru claritatea exprimării.

Se crează astfel posibilitatea ca orice preşedinte sau vicepreşedinte al organizaţiilor centrale reprezentative ale pensionarilor, a căror stare de sănătate le permite, să participe la canditatura Consiliul Naţional al Persoanelor Vârstnice.

	8
	Art.7. - Pot dobândi calitatea de membru al Consiliului Naţional al Persoanelor Vârstnice persoanele care îndeplinesc următoarele condiţii: 
...............................................

	5. La articolul 7, după litera c) se introduce o literă nouă, lit.d), cu următorul cuprins:
„d) nu prezintă afecţiuni de sănătate care ar putea împiedica participarea la acţiunile organizate.”
	Devine punct 6, nemodificat 
	Ca urmare a introducerii unui punct nou.

	9
	Art.9. - Durata mandatului membrilor Consiliului Naţional al Persoanelor Vârstnice este de 4 ani. Mandatul membrilor poate fi reînnoit. 


	6. Articolul 9 va avea următorul cuprins:

„Art.9. - Durata mandatului membrilor Consiliului Naţional al Persoanelor Vârstnice este de 4 ani. Mandatul membrilor poate fi reînnoit, cu respectarea condiţiilor prevăzute la art.7.”


	Devine punct 7, nemodificat 
	Ca urmare a introducerii unui punct nou.

	10
	__
	7. După articolul 12 se introduce un articol nou, art.121, cu următorul cuprins:

„Art.121. – Membrii comisiei permanente a Consiliului Naţional al Persoanelor Vârstnice se desemnează dintre persoanele prevăzute la art.5 lit.b) şi c), astfel încât organizaţiile centrale cele mai reprezentative ale pensionarilor să aibă în mod obligatoriu un reprezentant.”


	8. După articolul 12 se introduce un articol nou, art.121, cu următorul cuprins:

„Art.121. – Membrii comisiei permanente a Consiliului Naţional al Persoanelor Vârstnice se desemnează dintre persoanele prevăzute la art.5 lit.b) şi c), astfel încât organizaţiile centrale reprezentative ale pensionarilor să aibă în mod obligatoriu câte un reprezentant.”

Autor: Comisia pentru muncă şi protecţie socială 
	S-a eliminat sintagma „cele mai” întrucât organizaţiile pot fi sau nu pot fi reprezentative. Nu există posibilitatea de a fi mai reprezentative decât altele.
Pentru claritatea textului, pentru ca fiecare organizaţie reprezentativă a pensionarilor să poată avea un reprezentant în CNPV.



	11
	Art.13, alin.(1)

Art.13. - (1) Prin regulamentul de organizare şi funcţionare, în structura Consiliului Naţional al Persoanelor Vârstnice pot fi constituite comisii de specialitate pentru soluţionarea unor probleme pe domenii de activitate. 


	8. La articolul 13, alineatul (1) va avea următorul cuprins:

„Art.13. - (1) Prin regulamentul de organizare şi funcţionare, în structura Consiliului Naţional al Persoanelor Vârstnice pot fi constituite şi funcţiona comisii de specialitate pentru analizarea şi iniţierea de propuneri, în vederea soluţionării problemelor ce privesc persoanele vârstnice.”
 
	Devine punct 9, nemodificat 
	Ca urmare a introducerii unui punct nou.

	12
	Art. 16. - Plenul asigură conducerea generală a Consiliului Naţional al Persoanelor Vârstnice şi are următoarele atribuţii principale: 


a) alege preşedintele consiliului; 


b) alege 2 vicepreşedinţi dintre membrii consiliului; 
c) dezbate şi adoptă regulamentul de organizare şi funcţionare; 
d) aprobă componenţa comisiei permanente şi a comisiilor de specialitate; 
e) dezbate şi aprobă bugetul de venituri şi cheltuieli pentru activitatea financiară proprie, precum şi raportul privind execuţia bugetară.


	9. Articolul 9 va avea următorul cuprins:

„Art.16. - Plenul asigură conducerea generală a Consiliului Naţional al Persoanelor Vârstnice şi are următoarele atribuţii principale: 
a) alege preşedintele şi cei doi vicepreşedinţi, în condiţiile art.6 alin.(2); 
b) alege membrii comisiei permanente;

 
c) aprobă componenţa comisiilor de specialitate;
d) aprobă regulamentul de organizare şi funcţionare a Consiliului Naţional al Persoanelor Vârstnice; 
e) aprobă bugetul anual de venituri şi cheltuieli pentru activitatea proprie, precum şi raportul privind execuţia bugetară;

f) aprobă raportul anual privind activitatea desfăşurată de membrii săi;

g) aprobă planul de acţiuni pentru perioada următoare.”


	10. Articolul 9 se modifică şi va avea următorul cuprins:

Lit.a) - c) nemodificate

d) aprobă regulamentul de organizare şi funcţionare al Consiliului Naţional al Persoanelor Vârstnice;

Lit.e) – g) nemodificate

Autor: Comisia pentru muncă şi protecţie socială 
	Pentru corectitudinea textului.

	13
	Art.17. - În exercitarea atribuţiilor sale plenul adoptă hotărâri cu votul a jumătate plus unul din numărul membrilor săi. 


	10. La articolul 17 se introduc două alineate noi, alin.(2) şi (3), cu următorul cuprins:

„(2) Sesiunile plenului se pot desfăşura numai în prezenţa a cel puţin două treimi din numărul membrilor săi.

(3) Membrii plenului şi ai comisiei permanente nu pot delega votul.”

	11. Articolul 17 se modifică şi va avea următorul cuprins:

„Art.17. – (1) În exercitarea atribuţiilor sale plenul adoptă hotărâri cu votul majorităţii membrilor prezenţi. 

(2) Sesiunile plenului se pot desfăşura numai în prezenţa a cel puţin două treimi din numărul membrilor săi.

(3) Membrii plenului şi ai comisiei permanente nu pot delega votul.”

Autor: d-l deputat Gheorghe Barbu


	Întrucât plenul funcţionează în prezenţa a 2/3 din numărul total al membrilor, s-a eliminat încă o restricţie, care se referea la adoptarea hotărârilor cu votul a jumătate plus unu din numărul membrilor săi.

	14
	Art.18. – (1) Comisia permanentă a Consiliului Naţional al Persoanelor Vârstnice este alcătuită din preşedinte, 2 vicepreşedinţi şi 10 membri. Preşedintele Consiliului Naţional al Persoanelor Vârstnice este şi preşedintele comisiei permanente.
(2) Comisia permanentă asigură conducerea Consiliului Naţional al Persoanelor Vârstnice în intervalul dintre şedinţele plenului. 

(3) Comisia permanentă are următoarele atribuţii: 
a) aduce la îndeplinire hotărârile Consiliului Naţional al Persoanelor Vârstnice; 


b) soluţionează problemele curente între şedinţele plenului; 

c) pregăteşte adunările generale ale plenului. 

(4) Modul de lucru al comisiei permanente este stabilit prin Regulamentul de organizare şi funcţionare a Consiliului Naţional al Persoanelor Vârstnice. 

(5) Preşedintele Consiliului Naţional al Persoanelor Vârstnice beneficiază de o indemnizaţie lunară al cărei cuantum este egal cu salariul mediu brut pe ţară. Membrii comisiei permanente beneficiază de o indemnizaţie lunară al cărei cuantum poat fi de cel mult până la nivelul a 50% din salariul mediu brut pe ţară; cuantumul acestor indemnizaţii se aprobă de preşedintele Consiliului Naţional al Persoanelor Vârstnice în mod diferenţiat, în funcţie de activitatea desfăşurată de fiecare dintre membrii comisiei permanente, şi se suportă de la bugetul de stat alocat Consiliului Naţional al Persoanelor Vârstnice.

	11. La articolul 18, alineatele (2) şi (3) vor avea următorul cuprins:
Alin.(1) nemodificat 

„(2) Comisia permanentă asigură conducerea Consiliului Naţional al Persoanelor Vârstnice în intervalul dintre şedinţele plenului şi adoptă hotărâri cu consensul membrilor prezenţi, urmând ca acestea să fie ratificate ulterior de către plen.

(3) Comisia permanentă se întruneşte în şedinţe de lucru cel puţin o dată pe lună şi are următoarele atribuţii principale: 
a) aduce la îndeplinire hotărârile adoptate de Consiliul Naţional al Persoanelor Vârstnice; 

b) adoptă hotărâri între sesiunile plenului, în prezenţa a cel puţin 8 membri şi a preşedintelui;
c) soluţionează problemele curente apărute între sesiunile plenului; 
d) pregăteşte desfăşurarea în bune condiţii a sesiunilor plenului;

e) aprobă statul de funcţii şi structura organizatorică a secretariatului tehnic;
f) adoptă orice alte hotărâri pentru îndeplinirea obiectivelor plenului, cu respectarea prevederilor legale şi ale regulamentului de organizare şi funcţionare.”
Alin.(4) – (5) nemodificate
	12. Articolul 18 se modifică şi va avea următorul cuprins:

„Art.18. – (1) Comisia permanentă a Consiliului Naţional al Persoanelor Vârstnice este alcătuită din preşedinte, 2 vicepreşedinţi şi 10 membri. Preşedintele Consiliului Naţional al Persoanelor Vârstnice este şi preşedintele comisiei permanente.

(2) Comisia permanentă asigură conducerea Consiliului Naţional al Persoanelor Vârstnice în intervalul dintre şedinţele plenului şi adoptă hotărâri cu votul a cel puţin două treimi din numărul membrilor săi, urmând ca acestea să fie ratificate ulterior de către plen.

(3) Comisia permanentă se întruneşte în şedinţe de lucru cel puţin o dată pe lună şi are următoarele atribuţii principale: 
a) aduce la îndeplinire hotărârile adoptate de Consiliul Naţional al Persoanelor Vârstnice; 

b) adoptă hotărâri între sesiunile plenului, în prezenţa preşedintelui şi a cel puţin 8 membri;
c) soluţionează problemele curente apărute între sesiunile plenului; 
d) pregăteşte desfăşurarea în bune condiţii a sesiunilor plenului;

e) aprobă statul de funcţii şi structura organizatorică a secretariatului tehnic.

(4) Modul de lucru al comisiei permanente este stabilit prin Regulamentul de organizare şi funcţionare al Consiliului Naţional al Persoanelor Vârstnice. 

(5) Preşedintele Consiliului Naţional al Persoanelor Vârstnice beneficiază de o indemnizaţie lunară al cărei cuantum este egal cu salariul mediu brut utilizat la fundamentarea bugetului asigurărilor sociale de stat, iar vicepreşedinţii beneficiază de o indemnizaţie lunară în cuantum de 75% din indemnizaţia preşedintelui. 
Membrii comisiei permanente beneficiază de o indemnizaţie lunară al cărei cuantum este de  50% din indemnizaţia preşedintelui.”
Autor: d-l deputat Gheorghe Barbu 
	Având în vedere vârsta înaintată, s-a considerat mai bună soluţia de a adopta hotărâri cu votul a 2/3 din numărul membrilor.
S-a eliminat lit.f) întrucât se regăseşte în cuprinsul lit.b).
Pentru corectitudinea textului.

Pentru ca preşedintele Consiliului Naţional al Persoanelor Vârstnice să nu acorde în mod diferenţiat indemnizaţii membrilor comisiei permanente.

Corelare cu art.6 alin.(1) şi art.26 alin.(2) lit.b).


	15
	Art. 21. - (1) În structura Consiliului Naţional al Persoanelor Vârstnice funcţionează un secretariat tehnic, care este aparatul de lucru de specialitate şi tehnico-administrativ, format din 12 persoane. 

(2) Secretariatul tehnic al Consiliului Naţional al Persoanelor Vârstnice este condus de un secretar, ale cărui atribuţii sunt stabilite prin regulamentul de organizare şi funcţionare. 

(3) Funcţia de secretar este incompatibilă cu funcţia de membru al Consiliului Naţional al Persoanelor Vârstnice. 


	12. Articolul 21 va avea următorul cuprins:
„Art.21. - (1) Consiliului Naţional al Persoanelor Vârstnice, comisia permanentă şi comisiile de specialitate îşi desfăşoară activitatea cu sprijinul secretariatului tehnic format din 12 persoane încadrate cu contract de muncă, cu respectarea prevederilor Codului muncii. 

(2) Secretariatul tehnic este condus de un secretar general şi are un contabil şef; secretarul general este numit, respectiv revocat de comisia permanentă a Consiliului Naţional al Persoanelor Vârstnice. 

(3) Angajaţii secretariatului tehnic nu pot fi membri ai Consiliului Naţional al Persoanelor Vârstnice. 

(4) Salarizarea angajaţilor secretariatului tehnic se realizează la nivelul prevăzut de dispoziţiile legale pentru aparatul ministerelor; secretarul general este salarizat la nivel de director general.

(5) Atribuţiile secretariatului tehnic sunt stabilite în regulamentul de organizare şi funcţionare a Consiliului Naţional al Persoanelor Vârstnice, iar repartizarea lor pe funcţiile de conducere şi execuţie se realizează prin fişa postului.
(6) Secretariatul tehnic asigură, în principal, lucrările de secretariat pentru desfăşurarea activităţii plenului, a comisiei permanente şi a comisiilor de specialitate ale consiliului, precum şi cele necesare acţiunilor de relaţionare cu Guvernul, instituţiile publice centrale şi locale, prefecturi, consilii judeţene şi locale, cu reprezentanţi ai societăţii civile care au atribuţii şi preocupări în domeniul protecţiei persoanelor vârstnice; administrează şi gestionează fondurile pe care le are la dispoziţie, monitorizează execuţia bugetară în limita fondurilor alocate de la bugetul de stat.”

	13. Articolul 21 se modifică şi va avea următorul cuprins:

„Art.21. - (1) Consiliului Naţional al Persoanelor Vârstnice, comisia permanentă şi comisiile de specialitate îşi desfăşoară activitatea cu sprijinul secretariatului tehnic, format din 12 persoane, încadrate în muncă în conformitate cu prevederile Legii nr.53/2003 - Codul muncii, cu modificările şi completările ulterioare. 

(2) Secretariatul tehnic este condus de un director general şi are un contabil şef.

Alin.(3) nemodificat 

(4) Salarizarea angajaţilor secretariatului tehnic se realizează la nivelul prevăzut de dispoziţiile legale pentru aparatul ministerelor.

(5) Atribuţiile secretariatului tehnic sunt stabilite în regulamentul de organizare şi funcţionare al Consiliului Naţional al Persoanelor Vârstnice, iar repartizarea lor pe funcţiile de conducere şi execuţie se realizează prin fişa postului.
Alin.(6) nemodificat 

Autor: Comisia pentru muncă şi protecţie socială 
	Pentru claritatea şi corectitudinea textului.

S-a eliminat ultima teză a alin.(4) întrucât persoanele din secretariatul tehnic sunt  încadrate cu contract individual de muncă, nu sunt funcţionari publici. Ca atare, ei nu pot fi numiţi şi revocaţi. 

S-a eliminat ultima teză a alin.(4), fiind inutilă.

	16
	Art.23. - (1) La nivelul judeţelor şi al municipiului Bucureşti funcţionează consilii ale persoanelor vârstnice, care îndeplinesc atribuţiile stabilite în regulamentul propriu de organizare şi funcţionare. 

(2) Consiliile prevăzute la alin.(1) se organizează cu un număr impar de membri, desemnaţi de organizaţiile locale ale pensionarilor şi ale persoanelor vârstnice. 

(3) Conducerea consiliilor judeţene ale persoanelor vârstnice, respectiv al municipiului Bucureşti, este asigurată de preşedinte şi de vicepreşedinte şi se desfăşoară prin aportul voluntar al membrilor acestora. Preşedinţii consiliilor judeţene ale persoanelor vârstnice, respectiv al municipiului Bucureşti, beneficiază, trimestrial, de o indemnizaţie la nivelul salariului de bază minim brut pe ţară garantat în plată, iar vicepreşedinţii, de o indemnizaţie în cuantum de 75% din acesta.


	13. La articolul 23, alineatele (1) şi (2) vor avea următorul cuprins:

„Art.23. - (1) La nivelul judeţelor şi al municipiului Bucureşti se înfiinţează şi funcţionează consilii ale persoanelor vârstnice, care îndeplinesc atribuţiile stabilite în regulamentul propriu de organizare. 

(2) Consiliile persoanelor vârstnice prevăzute la alin.(1) se constituie din toţi preşedinţii filialelor judeţene, respectiv ai municipiului Bucureşti, ai organizaţiilor pensionarilor şi persoanelor vârstnice existente pe plan local afiliate la una din organizaţiile centrale reprezentative ale pensionarilor, membră a Consiliului Naţional al Persoanelor Vârstnice.”
Alin.(3) nemodificat 

14. La articolul 23, după alineatul (3) se introduce un alineat nou, alin.(4), cu următorul cuprins:
„(4) Preşedintele, vicepreşedintele şi membrii consiliilor judeţene ale persoanelor vârstnice se aleg pe o perioadă de 2 ani, cu îndeplinirea condiţiilor stabilite la art.7.”

	14. Articolul 23 se modifică şi va avea următorul cuprins:

„Art. 23. - (1) La nivelul judeţelor şi al sectoarelor municipiului Bucureşti se înfiinţează şi funcţionează câte un consiliu al persoanelor vârstnice, îndeplinind atribuţiile stabilite în regulamentul propriu de organizare şi funcţionare. 

(2) Consiliul persoanelor vârstnice prevăzut la alin.(1) se constituie din toţi preşedinţii organizaţiilor pensionarilor şi persoanelor vârstnice judeţene, respectiv ale sectoarelor municipiului Bucureşti, cu personalitate juridică sau care sunt afiliate la una din organizaţiile centrale reprezentative ale pensionarilor, membră a Consiliului Naţional al Persoanelor Vârstnice.
(3) Conducerea consiliilor judeţene ale persoanelor vârstnice, respectiv ale sectoarelor municipiului Bucureşti, este asigurată de un preşedinte şi de un vicepreşedinte şi se desfăşoară prin aportul voluntar al celorlalţi membri ale acestora. 
Alin.(4) nemodificat 

(5) Preşedintele consiliului judeţean al persoanelor vârstnice, respectiv ale sectoarelor municipiului Bucureşti, beneficiază, trimestrial, de o indemnizaţie la nivelul salariului de bază minim brut pe ţară garantat în plată, iar vicepreşedintele, de o indemnizaţie trimestrială în cuantum de 75% din acesta.”
Autor: d-l deputat Gheorghe Barbu (alin.1) şi Comisia pentru muncă şi protecţie socială 


	Sectoarele municipiului Bucureşti sunt ca şi mărimea unui judet din punct de vedere  al populaţiei uneori chiar mai mare.

Pentru claritatea textului.
Pentru corelare cu modificările propuse anterior.

Pentru o mai bună structurare a legii.

	17
	Art. 24. – (1) Pentru soluţionarea pe plan central a problematicii persoanelor vârstnice, în cadrul aparatului de specialitate al Ministerului Muncii, Solidarităţii Sociale şi Familiei vor fi desemnate persoanele care vor asigura colaborarea permanentă cu Consiliul Naţional al Persoanelor Vârstnice.

(2) Pentru soluţionarea pe plan local a problematicii persoanelor vârstnice, în cadrul fiecărei direcţii de muncă, solidaritate socială şi familie judeţene şi a municipiului Bucureşti, este desemnată persoana care asigură colaborarea permanentă cu consiliile judeţene ale persoanelor vârstnice, respectiv al municipiului Bucureşti. 


	15. La articolul 24, alineatul (2) va avea următorul cuprins:

Alin.(1) nemodificat 

„(2) Pentru soluţionarea pe plan local a problematicii persoanelor vârstnice, în cadrul fiecărei direcţii pentru muncă, solidaritate socială şi familie judeţene, respectiv a municipiului Bucureşti, este desemnată persoana care asigură colaborarea permanentă cu consiliile judeţene ale persoanelor vârstnice, respectiv al municipiului Bucureşti.”

	15. Articolul 24 se modifică şi va avea următorul cuprins:

„Art.24. – (1) Pentru soluţionarea pe plan central a problematicii persoanelor vârstnice, în cadrul aparatului de specialitate al Ministerului Muncii, Familiei şi Egalităţii de Şanse vor fi desemnate persoane care vor asigura colaborarea permanentă cu Consiliul Naţional al Persoanelor Vârstnice.

(2) Pentru soluţionarea pe plan local a problematicii persoanelor vârstnice, în cadrul fiecărei direcţii de muncă şi protecţie socială judeţene, respectiv a municipiului Bucureşti, este desemnată persoana care asigură colaborarea permanentă cu consiliul judeţean al persoanelor vârstnice, respectiv ale sectoarelor  municipiului Bucureşti.”
Autor: Comisia pentru muncă şi protecţie socială 


	Pentru claritatea textului.

Corelare cu denumirea  acestor instituţii.

Corelare cu modificările aduse textului legii.



	18
	Art.26. - (1) Finanţarea cheltuielilor curente şi de capital ale Consiliului Naţional al Persoanelor Vârstnice şi ale consiliilor judeţene ale persoanelor vârstnice, respectiv al municipiului Bucureşti, se asigură din donaţii, sponsorizări, alte activităţi nonprofit, realizate în condiţiile legii, precum şi din transferuri de la bugetul de stat care se prevăd în bugetul Ministerului Muncii, Solidarităţii Sociale şi Familiei. 
(2) Fondurile alocate de la bugetul de stat sunt destinate următoarelor categorii de cheltuieli: 
a) cheltuieli de personal aferente celor 12 posturi ale Secretariatului tehnic al Consiliului Naţional al Persoanelor Vârstnice. Salarizarea acestor posturi se realizează la nivelul prevăzut de dispoziţiile legale pentru aparatul ministerelor, iar funcţia de secretar al Consiliului Naţional al Persoanelor Vârstnice este salarizată la nivelul directorului general din ministere; 
b) cheltuieli cu indemnizaţiile preşedintelui Consiliului Naţional al Persoanelor Vârstnice, ale membrilor comisiei permanente, precum şi ale preşedinţilor şi vicepreşedinţilor consiliilor judeţene ale persoanelor vârstnice şi al municipiului Bucureşti;

c) cheltuieli de transport, diurnă şi cazare pentru membrii Consiliului Naţional al Persoanelor Vârstnice şi ai consiliilor judeţene ale persoanelor vârstnice, respectiv al municipiului Bucureşti, în cuantumurile stabilite de dispoziţiile legale; 
d) cheltuieli materiale şi servicii pentru Consiliul Naţional al Persoanelor Vârstnice, consiliile judeţene ale persoanelor vârstnice şi, respectiv, al municipiului Bucureşti; 

e) cheltuieli de capital aferente dotării Consiliului Naţional al Persoanelor Vârstnice, consiliilor judeţene ale persoanelor vârstnice şi, respectiv, al municipiului Bucureşti. 
(3) Consiliul Naţional al Persoanelor Vârstnice decontează cheltuielile prevăzute la alin.(2) lit.c)-e), efectuate de consiliile judeţene ale persoanelor vârstnice, respectiv al municipiului Bucureşti, pe baza documentelor justificative, potrivit legii, prezentate de către acestea, elaborate în coordonarea metodologică a direcţiilor de muncă, solidaritate socială şi familie judeţene şi a municipiului Bucureşti.

(4) Preşedinţii consiliilor judeţene ale persoanelor vârstnice, respectiv al municipiului Bucureşti, răspund de modul de efectuare a cheltuielilor prevăzute la alin.(2) lit.c)-e).


	16. La articolul 26, alineatele (2)-(4) vor avea următorul cuprins:

Alin.(1) nemodificat 

„(2) Fondurile alocate de la bugetul de stat sunt destinate pentru: 

a) cheltuieli de personal, materiale şi capital pentru secretariatul tehnic al Consiliului Naţional al Persoanelor Vârstnice; 

b) plata indemnizaţiilor preşedintelui şi vicepreşedinţilor Consiliului Naţional al Persoanelor Vârstnice, precum şi cele ale membrilor comisiei permanente şi ale preşedinţilor şi vicepreşedinţilor consiliilor persoanelor vârstnice;

c) cheltuieli de transport, diurnă şi cazare pentru membrii Consiliului Naţional al Persoanelor Vârstnice, în cuantumurile stabilite de dispoziţiile legale; 

d) cheltuieli materiale şi servicii pentru funcţionarea Consiliului Naţional al Persoanelor Vârstnice, respectiv a comisiei permanente şi a consiliilor persoanelor vârstnice; 


e) cheltuieli de capital pentru dotarea Consiliului Naţional al Persoanelor Vârstnice şi a consiliilor persoanelor vârstnice. 

(3) Ministerul Muncii, Familiei şi Egalităţii de Şanse, în calitate de ordonator principal de credite, asigură Consiliului Naţional al Persoanelor Vârstnice fondurile pentru decontarea cheltuielilor prevăzute la alin.(2), pe baza documentelor justificative, potrivit legii. În cazul consiliilor judeţene ale persoanelor vârstnice, respectiv al municipiului Bucureşti, aceste documente se elaborează sub coordonarea metodologică a direcţiilor de muncă, solidaritate socială şi familie aflate în subordinea Ministerului Muncii, Familiei şi Egalităţii de Şanse.

(4) Preşedintele Consiliului Naţional al Persoanelor Vârstnice şi preşedinţii consiliilor judeţene ale persoanelor vârstnice, respectiv al municipiului Bucureşti, răspund de cheltuirea sumelor alocate de la bugetul de stat, potrivit destinaţiilor reglementate la alin.(2).”

	16. Articolul 26 se modifică şi va avea următorul cuprins:

„Art.26. - (1) Finanţarea cheltuielilor curente şi de capital ale Consiliului Naţional al Persoanelor Vârstnice şi ale consiliilor judeţene ale persoanelor vârstnice, respectiv ale sectoarelor  municipiului Bucureşti, se asigură din donaţii, sponsorizări, alte activităţi nonprofit, realizate în condiţiile legii, precum şi din transferuri de la bugetul de stat care se prevăd în bugetul Ministerului Muncii, Familiei şi Egalităţii de Şanse.
Preambul nemodificat 
Lit.a) nemodificată
b) plata indemnizaţiilor preşedintelui şi vicepreşedinţilor Consiliului Naţional al Persoanelor Vârstnice, precum şi cele ale membrilor comisiei permanente şi ale preşedinţilor şi vicepreşedinţilor consiliilor persoanelor vârstnice judeţene, respectiv ale sectoarelor municipiului Bucureşti;

Lit.c) nemodificată
d) cheltuieli materiale  şi servicii pentru funcţionarea Consiliului Naţional al Persoanelor Vârstnice, precum şi a comisiei permanente şi a consiliilor persoanelor vârstnice judeţene, respectiv ale sectoarelor municipiului Bucureşti; 

e) cheltuieli de capital pentru dotarea Consiliului Naţional al Persoanelor Vârstnice şi a consiliilor persoanelor vârstnice  judeţene, respectiv ale sectoarelor municipiului Bucureşti.

(3) Ministerul Muncii, Familiei şi Egalităţii de Şanse, în calitate de ordonator principal de credite, asigură Consiliului Naţional al Persoanelor Vârstnice fondurile pentru decontarea cheltuielilor prevăzute la alin.(2), pe baza documentelor justificative, potrivit legii. În cazul consiliilor judeţene ale persoanelor vârstnice, respectiv ale sectoarelor municipiului Bucureşti, aceste documente se elaborează sub coordonarea metodologică a direcţiilor de muncă şi protecţie socială judeţene, respectiv a municipiului Bucureşti, aflate în subordinea Ministerului Muncii, Familiei şi Egalităţii de Şanse.

(4) Preşedintele Consiliului Naţional al Persoanelor Vârstnice şi preşedinţii consiliilor judeţene ale persoanelor vârstnice, respectiv ale sectoarelor municipiului Bucureşti, răspund de cheltuirea sumelor alocate de la bugetul de stat, potrivit destinaţiilor reglementate la alin.(2).”

Autor: Comisia pentru muncă şi protecţie socială 


	Pentru corelare cu modificările anterioare.

Corelare cu denumirea  acestei instituţii.

Corelare cu modificările propuse anterior.
Corelare cu modificările propuse anterior.

Corelare cu modificările propuse anterior.

	19
	Art.27. - În termen de 30 de zile de la data publicării prezentei legi în Monitorul Oficial al României, Partea I, organizaţiile centrale ale pensionarilor vor constitui o comisie de pregătire pentru înfiinţarea şi organizarea primului Consiliu Naţional al Persoanelor Vârstnice. 


	17. La articolul 27 se introduce un alineat nou, alin.(2), cu următorul cuprins:
„(2) În sensul prezentei legi, prin organizaţie centrală  reprezentativă a pensionarilor se înţelege organizaţia care îndeplineşte simultan următoarele condiţii:
a) are minimum 75.000 membri cotizanţi;

b) are cel puţin 15 filiale la nivel de judeţ, şi respectiv al municipiului Bucureşti;

c) desfăşoară în mod constant acţiuni de ajutorare a persoanelor vârstnice dezavantajate.”

	17. La articolul 27 se introduce un alineat nou, alin.(2), cu următorul cuprins:

„(2) În sensul prezentei legi, prin organizaţie centrală  reprezentativă a pensionarilor se înţelege organizaţia care îndeplineşte cumulativ următoarele condiţii:
Lit.a) – c) nemodificate
Autor: Comisia pentru muncă şi protecţie socială 
	Pentru claritatea textului.

	20
	Art.29, lit.b) 
Art. 29. - Comisia de pregătire pentru înfiinţarea şi organizarea Consiliului Naţional al Persoanelor Vârstnice are următoarele atribuţii: 
..............................................

b) elaborează proiectul regulamentului de organizare şi funcţionare a Consiliului Naţional al Persoanelor Vârstnice; 
..............................................

	__

	18. La articolul 29, litera b) se modifică şi va avea următorul cuprins:
„b) elaborează proiectul regulamentului de organizare şi funcţionare al Consiliului Naţional al Persoanelor Vârstnice;”
Autor: Comisia pentru muncă şi protecţie socială 


	Pentru corectitudinea textului.

	21
	__
	18. După articolul 30 se introduce un articol nou, art.31, cu următorul cuprins:

„Art.31. - La expirarea mandatului de 4 ani al membrilor Consiliului Naţional al Persoanelor Vârstnice, secretariatul tehnic preia atribuţiile comisiei de pregătire prevăzute la art.28, pentru înfiinţarea unui nou consiliu şi se preocupă ca, într-o perioadă de cel mult 3 luni, acesta se valideze.”

	19. După articolul 30 se introduce un articol nou, art.31, cu următorul cuprins:

„Art.31. - La expirarea mandatului de 4 ani al membrilor Consiliului Naţional al Persoanelor Vârstnice, secretariatul tehnic preia atribuţiile comisiei de pregătire prevăzute la art.28, pentru înfiinţarea unui nou consiliu şi se preocupă ca, într-o perioadă de cel mult 3 luni, acesta să se valideze.”
Autor: Comisia pentru muncă şi protecţie socială 


	Ca urmare a introducerii unor noi puncte.
Pentru corectarea unei erori materiale.



	22
	__
	__
	Art.II. – În termen de 60 de zile de la data publicării prezentei legi în Monitorul Oficial al României, Partea I, plenul Consiliului Naţional al Persoanelor Vârstnice va lua măsurile legale necesare pentru modificarea şi adoptarea Regulamentului de organizare şi funcţionare al Consiliului Naţional al Persoanelor Vârstnice în conformitate cu prevederile prezentei legi.

Autor: Comisia pentru muncă şi protecţie socială 


	Se impune corelarea Regulamentului de organizare şi funcţionare al CNPV cu noile modificări aduse textului legii.

	23
	__
	Art.II. – Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată în Monitorul Oficial al României, Partea I, nr.191 din 20 martie 2007, cu modificările şi completările aduse de prezenta lege, se va republica în Monitorul Oficial al României, Partea I, dându-se textelor o nouă numerotare.


	Art.III. – Legea nr.16/2000 privind înfiinţarea, organizarea şi funţionarea Consiliului Naţional al Persoanelor Vârstnice, republicată, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: Comisia pentru muncă şi protecţie socială 

	Pentru respectarea normelor de tehnică legislativă.


II. Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1
	Art.4, lit.j)

j) informează preşedintele   României, pe primul-ministru, conducerile organelor administraţiei publice centrale cu atribuţii în domeniul protecţiei sociale, prefecţii şi primarii, cu aspecte ce privesc riscurile şi situaţia de criză în care se găsesc unele persoane vârstnice.


	Domnul deputat Gheorghe Barbu propune reformularea textului după cum urmează:

„j) informează, trimestrial şi ori de câte ori este nevoie, preşedintele   României, pe primul-ministru, conducerile organelor administraţiei publice centrale cu atribuţii în domeniul protecţiei sociale, prefecţii şi primarii, cu aspecte ce privesc riscurile şi situaţia de criză în care se găsesc unele persoane vârstnice.”


	Argumente pentru susţinere

Se stabileşte o periodicitate în transmiterea informaţiilor.
Argumente pentru respingere:

Fiind un observator al persoanelor vârstnice din România, CNPV-ului îi revine obligaţia prin faptul funcţionării, să comunice cu autorităţile publice pentru a semnala problemele cu care se confruntă persoanele vârstnice.

	Camera Deputaţilor

	2
	Punctul 17, art.27 alin.(2), lit.b) şi c)
(2) În sensul prezentei legi, prin organizaţie centrală  reprezentativă a pensionarilor se înţelege organizaţia care îndeplineşte simultan următoarele condiţii:
......................................................

b) are cel puţin 15 filiale la nivel de judeţ şi respectiv al municipiului Bucureşti;

c) desfăşoară în mod constant acţiuni de ajutorare a persoanelor vârstnice dezavantajate.”


	Domnul deputat Gheorghe Barbu propune reformularea lit.b) şi c) ale alin.(2) al art.27 după cum urmează:

„b) are cel puţin 20 filiale la nivel de judeţ şi respectiv al sectoarelor municipiului Bucureşti;

c) desfăşoară sistematic, lunar, prin intermediul filialelor şi organizaţiilor locale, acţiuni de ajutorare a persoanelor vârstnice dezavantajate.”


	Argumente pentru susţinere:
Se impune modificarea lit.b) pentru corelare cu prevederile art.20 din Legea nr.502/2004.
Pentru ca filialele şi organizaţiile locale să fie structuri reale şi funcţionale cu activităţi cuantificabile, se impune modificarea lit.c)

Argumente pentru respingere:

Legea nr.502/2004 tratează modul de asociere al persoanelor vârstnice, pe când Legea nr.16/2000 tratează modul de înfiinţare, organizare şi funcţionare al Consiliului Naţional al Persoanelor Vârstnice.
Textul iniţial al lit.c) este acoperitor întrucât este una din condiţiile generale pentru definirea organizaţiei centrale reprezentative a pensionarilor şi nu este necesară detalierea modului în care îşi desfăşoară activitatea.


	Camera Deputaţilor



Comisia propune aprobarea proiectului în forma propusă în raport, cu 14 voturi pentru şi 2 abţineri.

PREŞEDINTE,






SECRETAR,





Gheorghe Barbu





Kerekes Károly 

Şef serviciu, 

Consilier Elena MESAROŞ

Întocmit,

Expert Adriana Emilia BREAZU

